Գյուղատնտեսության զարգացման գործում չափազանց կարևոր էր վերամշակող ձեռնարկությունների գործարկումը, որը նոր խթան հանդիսացավ գյուղացու դառը քրտինքով արտադրված որակյալ գյուղմթերքի սպառման շուկայի ապահովման համար, ինչ էլ թեև ցածր էր պահում գյուղմթերքի գինը բայց բարձրացնում էր գյուղացիների եկամուտները: Հսկայական վարկային միջոցներ էին տրամադրվում գյուղացիական տնտեսություններին: Արդյունաբերության մեջ ավանդական մեքենաշինական, թեթև, սննդի, քիմիական ու հանքարդյունաբերության կողքին, գերակա համարվեցին գիտատար ճյուղերը` հաշվի առնելով հայ ժողովրդի բարձր ինտելեկտն ու գենետիկ կարողությունները: Միայն 1992թ.-ից մինչ 2007թվականը Հայաստանում բացվեցին տեղեկատվական տեխնոլոգիաների 160 նոր ձեռնարկություն: 1997-2007թթ. ընթացքում այս ոլորտում հիմնադիր կապիտալի տեսքով ներդրվեց շուրջ 70 միլիոն ԱՄՆ դոլար: